Víðir Reynisson yfirlögregluþjónn segir mikilvægt að fólk haldi áfram að sinna sóttvörnum þrátt fyrir að innanlandssmitum fari fækkandi. Lögreglunni á höfuðborgarsvæðinu bárust fjórtán tilkynningar í nótt vegna samkvæmishávaða úr heimahúsum.
Tveir greindust með kórónuveirusmit innanlands í gær og var annar þeirra í sóttkví. Átta smit greindust á landamærunum. Fáir hafa greinst með kórónuveirusmit innanlands á síðustu dögum. Einn greindist á föstudag og enginn á fimmtudag.
Víði Reynisson yfirlögregluþjónn segir mikilvægt að fólk haldi áfram að koma í sýnatöku og sinna sóttvörnum.
Við höfum aðeins áhyggjur af því að þeim hefur fækkað sem koma í sýnatöku þannig að við höfum aðeins áhyggjur af því að við séum kannski ekki alveg með rétta mynd af stöðunni.
En tölurnar eru lágar og það er fagnaðarefni
Lögreglunni á höfuðborgarsvæðinu bárust fjórtán kvartanir í nótt vegna gleðskapar og hávaða í heimahúsum - sem er óvenjumikið. Víðir segir þetta benda til þess að fólk sé kannski byrjað að slaka of mikið á sóttvörnum.
Ef að það þarf að kalla til lögreglu vegna hávaða í heimahúsum þá gengur nú eitthvað á og þá er nú væntanlega ekki verið að hugsa mikið um sóttvarnir. Auðvitað erum við að sjá það að fólk er að hittast og aðeins að lyfta sér upp
en það eru flestir að gera það innan eðlilegra marka og það er allt í lagi en þegar svona er komið eins og þarna að það þarf að kalla til lögreglu þá er eitthvað meira í gangi
En það er ekkert sem bannar fólki að halda partí svo lengi sem það eru ekki 20 eða fleiri inni á heimilinu? Nei stífustu reglur eru þannig auðvitað en við erum að biðla til fólks að fara varlega
Fyrst og fremst gera það. Það er allt í lagi að hittast en að fara varlega. Ef það þarf að kalla til lögreglu þá held ég að menn séu ekki þar
Lögreglunni á höfuðborgarsvæðinu bárust fjórtán kvartanir í nótt vegna gleðskapar og hávaða í heimahúsum. Víðir Reynisson yfirlögregluþjónn segir mikilvægt að fólk haldi áfram að sinna sóttvörnum þrátt fyrir að innanlandssmitum fari fækkandi. 